ธีระเกียรติ อัดอั้น ศธ.มีแต่เรื่องถ้ายุบได้น่าจะดี
เมื่อวันที่ 10 ม.ค. นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) กล่าวปาฐกถาหัวข้อ การศึกษาปฐมวัยเพื่อสังคมที่เสมอภาคและเศรษฐกิจที่ยั่งยืนตามเศรษฐศาสตร์ รางวัลโนเบล ในงานมหาวิทยาลัยหอการค้าไทย ว่า ปัจจุบันเด็กไทยประมาณ 50% เป็นเด็กกำพร้าเทียม คือไม่ได้อยู่กับพ่อแม่ ซึ่งตัวเลขทั้งโลกชัดเจนอยู่แล้วว่าเด็กอยู่กับพ่อเดี่ยวแม่เดี่ยว ประมาณ 70% เพราะปัญหาครอบครัวหย่าร้าง แต่นั่นก็ไม่มีปัญหาอะไรถ้ามีคุณภาพ แต่สำหรับประเทศไทยเด็กกำพร้าเทียม ไม่ได้อยู่กับพ่อแม่จึงมีปัญหา และเมื่อไปอยู่ในสถานศึกษาก็เหมือนถูกซ้ำเติมเข้าไปอีกเพราะโรงเรียนไม่มีคุณภาพ,รมว.ศธ.กล่าวอีกว่า นโยบายด้านการศึกษาไม่ใช่ออกโดยไม่รู้ว่าอะไรดี ไม่ดี หรือทำเพียงการเพิ่มดีกรีให้แก่ครู เพิ่มเงินเดือนครู เนื่องจากสิ่งเหล่านี้ไม่ได้ทำให้ครูสอนดีขึ้น และการพัฒนาเด็กที่ดีควรลงทุนตั้งแต่การศึกษาปฐมวัย เราต้องลงทุนสำหรับเด็กเล็กอย่างจริงจัง เพราะสมองเด็กกำลังสร้าง ถ้าช้ากว่านี้จะสายไป นอกจากนี้ การศึกษาปฐมวัยต้องเป็นการเพิ่มทักษะการเรียนรู้แก่เด็ก ซึ่งขณะนี้มีการส่งเสริมทักษะให้แก่เด็กมหาวิทยาลัย เด็กอาชีวะ แต่ไม่ค่อยเห็นการพัฒนาเท่าที่ควร ส่วนหนึ่งเกิดจากตอนเด็กเล็กไม่ได้มีการปลูกฝังทักษะเหล่านี้ หลักสูตรไฮสโคปเป็นหลักสูตรเน้นการปฏิบัติ การฝึกฝนทักษะที่จำเป็นแก่เด็ก ซึ่งในส่วนของโรงเรียนสังกัดสำนักงานคณะกรรมการการศึกษาขั้นพื้นฐาน (สพฐ.) ไม่ได้รับการตอบรับเท่าที่ควร เพราะติดปัญหาหลายอย่าง ซึ่ง ศธ.เป็นกระทรวงที่มีแต่เรื่อง กระทรวงที่ตนดูแลนี้ถ้ายุบได้น่าจะดีที่สุด และตนก็ไม่รู้สึกเสียดายตำแหน่งด้วย.
นโยบายด้านการศึกษาไม่ใช่ออกโดยไม่รู้ว่าอะไรดี ไม่ดี หรือทำเพียงการเพิ่มดีกรีให้แก่ครู เพิ่มเงินเดือนครู เนื่องจากสิ่งเหล่านี้ไม่ได้ทำให้ครูสอนดีขึ้น และการพัฒนาเด็กที่ดีควรลงทุนตั้งแต่
เด็กปฐมวัย,ปฏิรูปการศึกษา,ระบบการศึกษา,นโยบายการศึกษา,กระทรวงศึกษาธิการ,การศึกษา